[{"text_idx": "#000000", "text": "Cofrestrwch ar gyfer ein Cylchlythyr"}, {"text_idx": "#000001", "text": "Dewch o hyd i ni"}, {"text_idx": "#000003", "text": "Mae un o\u2019r gweithdai hynny yn cael ei redeg gan Mel Perry, bardd o Lansteffan a chyd-sylfaenydd write4word, cwmni nid er elw sydd yn cynnal gweithgareddau llenyddol yn y gymuned. I ddathlu Diwrnod Rhyngwladol Merched, 8 Mawrth, mae Mel wedi ysgrifennu blog am y gyfres o weithdai sy\u2019n cael eu cynnal yng Nghaerfyrddin gyda grw\u0302p o ferched sydd wedi goroesi trais yn y cartref. Mae\u2019r blog hefyd yn cynnwys recordiad arbennig o ga\u0302n gan y merched, yn defnyddio alaw Maya Waldman."}, {"text_idx": "#000004", "text": "Grw\u0302p ar lawr gwlad i gefnogi merched sydd wedi goroesi trais yng Nghaerfyrddin yw Woman Survivors Support Project (WSSP). Maen nhw\u2019n cwrdd yn wythnosol i gefnogi ei gilydd, cynnal gweithgareddau, mynd ar dripiau ac wrth gwrs, am de a thost. Mae\u2019r grw\u0302p yn cael ei gynnal gyda\u2019r nesa peth i ddim cyllid ac yn dibynnu ar roddion a grantiau bychan iawn. Diolch i gynllun Lle\u0302n a Lles, Llenyddiaeth Cymru, rydym yn gallu gweithio gyda WSSP i gynnal prosiect Blodau Disglair, a fydd yn hybu llesiant, hunan-barch a hunan hyder drwy weithdai ysgrifennu creadigol a chanu."}, {"text_idx": "#000005", "text": "Fe wnaethon ni ddechrau ein cyfres o chwe sesiwn ym mis Ionawr ac rydym wedi archwilio ysgrifennu mewn lleisiau gwahanol, ymateb i ffotograffau neu linellau o gerddi, creu collage, a defnyddio trosiadau. Enw\u2019r prosiect yw Blodau Disglair gan ein bod yn gobeithio gweld y merched yn tyfu a blodeuo drwy\u2019r gweithgareddau creadigol, gan gydnabod eu cryfder a\u2019u gwytnwch. Y mae\u2019r merched yn sicr yn blodeuo. Wrth i\u2019r wythnosau fynd rhagddynt, rwy\u2019n llawn edmygedd o\u2019u parodrwydd i ymgysylltu, ysgrifennu a rhannu. Yn ystod ein trydydd sesiwn, siaradodd un wraig am ei phrofiad yn cael ei cham-drin fel plentyn, yn yr ysgol, ac yn ei phriodas. Hwn oedd y tro cyntaf iddi siarad fel hyn ers iddi ymuno a\u0302\u2019r grw\u0302p flwyddyn yn o\u0302l, ac roedd cefnogaeth y grw\u0302p yn llawn empathi a dim beirniadaeth, yno i\u2019w chynnal."}, {"text_idx": "#000006", "text": "\u201cMae\u2019r ail lun yn fy atgoffa o pan oeddwn i\u2019n blentyn, ac nid slap gawn i, ond cweir. Mae llun 3 yn fy atgoffa o\u2019r blodau oedd yn tyfu ar y ty\u0302 o\u2019r blaen, ond ga\u2019th eu tynnu i lawr gan eu bod yn cael eu gweld fel chwyn. Mae llun 4 yn fy atgoffa o\u2019r adar oedd yn arfer dod i\u2019r ardd, roedden nhw\u2019n canu mor dlws, ac yn codi fy nghalon ar ddyddiau gwael.\u201d"}, {"text_idx": "#000007", "text": "Cafodd y merched y cyfle i ymweld a\u0302 Gerddi Botaneg Cymru yn ystod y pedwerydd sesiwn, a oedd yn amser i gymdeithasu a mwynhau effaith therapiwtig byd natur. Ar ddiwedd y sesiwn fe ddywedon nhw eu bod yn teimlo\u2019n dawel eu meddwl, heddychlon a chryf; roeddent wedi mwynhau gweld y blodau a\u2019r gloy\u0308nnod byw, heb fod dan bwysau a chael amser i brofi byd gwahanol."}, {"text_idx": "#000008", "text": "Gofynnais iddynt ddewis tri gwrthrych yn y Gerddi ac ysgrifennu sut y gallai pob un ohonynt gynrychioli cyfeillgarwch, hwyl a\u2019r dyfodol. Daeth y gwaith creadigol hwn yn sail i eiriau ca\u0302n a gyflwynwyd i\u2019r merched yn y sesiwn nesaf. Ymunodd Maya Waldman a\u0302 ni, sydd yn athrawes llais ac arweinydd co\u0302r. Mae\u2019r grw\u0302p wedi canu gyda Maya o\u2019r blaen ac fe ymatebon nhw\u2019n gyflym i\u2019w dull hwyliog ac ymlaciol o greu a dysgu caneuon."}, {"text_idx": "#000010", "text": "Hugged by structure and protection\u2019"}, {"text_idx": "#000011", "text": "Roedd Maya hefyd wedi creu ca\u0302n wedi ei seilio ar gynnyrch y merched ar ryddid. Fe wnaethon ni ddysgu rhan gyntaf y gwaith hwn yr wythnos hon ac rydyn ni\u2019n gobeithio cael y cyfle i\u2019w berfformio yn y dyfodol. Gellwch ein clywed yn ymarfer yma: ?"}, {"text_idx": "#000016", "text": "Y mae prosiect Blodau Disglair yn sicr yn profi ei werth. Y mae\u2019r merched wedi ennyn hyder i fynegi eu hunain, ac fel y dywedodd un ohonynt:"}, {"text_idx": "#000017", "text": "Telerau ac Amodau Llenyddiaeth Cymru"}]